SUOMEN LENTOPALLOLIITON KILPAILUSÄÄNNÖT - PDF
SUOMEN LENTOPALLOLIITON KILPAILUSÄÄNNÖT
Download "SUOMEN LENTOPALLOLIITON KILPAILUSÄÄNNÖT 2009-2010"
1 SUOMEN LENTOPALLOLIITON KILPAILUSÄÄNNÖT KILPAILUT YLEISIÄ MÄÄRÄYKSIÄ 1 Lentopallokilpailut, jotka järjestää Suomen Lentopalloliitto r.y. (jäljempänä Liitto), Lentopallon SM-liiga r.y. (jäljempänä Liiga), liiton jäsenseura tai muu jäsenyhteisö, ovat virallisia kilpailuja. 2 Virallisten kilpailujen valvojana toimii Liitto tai Liiga. 3 Virallisissa kilpailuissa on noudatettava Kansainvälisen Lentopalloliiton (Fédération Internationale de Volley Ball, jäljempänä FIVB), hyväksymiä pelisääntöjä, näitä kilpailusääntöjä sekä asianomaisen sarjan määräyksiä. 4 Viralliset kilpailut jakautuvat: Mestaruuskilpailuihin, kansallisiin kilpailuihin ja kansainvälisiin kilpailuihin. MESTARUUSKILPAILUT 5 Mestaruuskilpailut järjestetään vuosittain sarjamääräysten tarkemmin määrittelemille luokille. 6 Mestaruuskilpailujen sarjat jakautuvat seuraavasti: SM-liiga, ykkössarja (1-sarja), kakkossarja (2-sarja), kolmossarja (3-sarja), nelossarja (4-sarja), viitossarja (5-sarja), karsintasarjat, jatkosarjat, Suomen Cup sekä sarjamääräyksissä tarkemmin määrättävät nuorten ja veteraanien sarjat. Mestaruuskilpailut tai näiden sijasta muita virallisia kilpailuja järjestetään myös beach volley -nimisessä pelimuodossa siten kuin Liitto erikseen määrää. 7 Liitto voi määrätä jonkin sarjan SM-liigaa lukuun ottamatta pelattavaksi kahdessa tai useammassa lohkossa. SMliigassa, 1-sarjassa ja miesten 2-sarjassa samassa lohkossa saa pelata vain yksi saman seuran joukkue. Liitolla on oikeus antaa tästä pääsäännöstä poikkeavia määräyksiä. Ylempään sarjaan nousemisesta ja alempaan sarjaan putoamisesta määrätään mestaruuskilpailujen sarjamääräyksissä. Sarjan jatkosarjalla tai -otteluilla selvitetään tarvittaessa nousevat ja putoavat joukkueet. Liitto määrää putoavien ja nousevien joukkueiden lukumäärän. Joukkueella, joka on varmistanut nousunsa ylempään sarjaan, on oikeus pelata seuraavana kautena aikaisemmassa sarjassaan, ilmoittamalla tästä sarjasta luopumisesta ja sarjaan ilmoittautumisesta annettuja määräyksiä noudattaen. 8 Liiton järjestämissä miesten ja naisten sarjoissa joukkue saa voittamastaan ottelusta kaksi pistettä, häviämästään nolla. SM-liiga-kilpailujen pistelaskutavasta päättää Liiga erikseen ja sitä koskevat määräykset ovat Liigan sarjamääräyksissä. Joukkueen sijoittuminen sarjassa määräytyy sen saavuttaman pistemäärän mukaan, eniten pisteitä saanut on voittaja. SM-liigan voittaja on Suomen mestari. Tasapisteiden sattuessa järjestyksen määrää sarjassa saavutettujen ja menetettyjen erien suhde siten, että paremman suhteen omaava joukkue sijoittuu edelle. Jos erien suhteet ovat samat, ratkaisee vastaavalla tavalla eräpisteiden suhde. Jos sekin on sama, määräytyy sijoitus samassa järjestyksessä keskinäisen tai keskinäisten otteluiden tulosten mukaan. Ellei näinkään saada sijoitusta selville, ratkaisee arpa. Suomen Cup:in kaksoisotteluissa noudatetaan em. määräyksiä. Sarjamääräyksissä voidaan vuosittain määritellä yllä sanotusta poiketen joukkueiden välinen paremmuus verrattaessa saman sarjatason eri lohkoissa pelaavia joukkueita. 1
2 2 Kun kyseessä on mestaruus, suoritetaan tasapisteiden sattuessa uusinta. Jos tasapisteisiin päätyneitä joukkueita on useampia kuin kaksi, uusinta tapahtuu edellisen momentin perusteella kahden parhaiten sijoittuneen kesken. Vastaavasti kun kyseessä on sarjasta suoraan nouseminen tai putoaminen, suoritetaan uusinta näiden kesken, jotka sijoittuvat nousu- tai putoamisrajan kahdenpuolen. Tästä säännöstä Liitolla on oikeus poiketa niissä sarjoissa, joihin osanottajilla on vapaa pääsy. Uusinnan paikasta, ajankohdasta ja pelitavasta määrätään vuosittain sarjamääräyksissä. Kahden samalla sarjatasolla, mutta eri lohkoissa, pelaavan joukkueen keskinäisen järjestyksen määrittää ensisijaisesti sijoitus omassa lohkossa. Mikäli sijoitus on sama, järjestyksen määrittää voittosuhde. Voittosuhde lasketaan jakamalla voitetut pisteet pelattujen otteluiden määrällä. Mikäli tämä voittosuhde on tasan, jaetaan voitetut erät otteluiden määrällä. Mikäli tämäkin on tasan, ratkaisee eräpisteiden voittosuhde. Senkin ollessa tasan ratkaistaan paremmuus arvalla. 9 Seuran, joka ilman pätevää syytä jää saapumatta mestaruuskilpailujen otteluun tai myöhästyy siitä viisitoista (15) minuuttia, katsotaan luovuttaneen ottelun. Seura, joka luovuttaa ottelun, on hävinnyt sen sarjamääräysten tarkemmin määrittelemällä tuloksella. Mestaruuskilpailuissa luovuttanut seura suljetaan kilpailuista ja kaikki sen pelaamat ottelut mitätöidään, ellei sarjamääräyksissä toisin määrätä, ja / tai seura voidaan tuomita sakkoihin ja / tai kilpailusääntöjen 34e :n mukaisiin korvauksiin. 10 Virallisen ottelun voi peruuttaa tai siirtää ainoastaan kilpailuissa kulloinkin määräävä elin, olosuhteiden pakosta kuitenkin myös otteluun määrätty erotuomari. KANSALLISET KILPAILUT 11 Liitto, Liiga, Liiton jäsenseura ja muu jäsenyhteisö voivat järjestää kansallisia kilpailuja. Kilpailun järjestämiseen on haettava Liiton lupa. 12 Liiton jäsenseuran ja Liigaan tai Liittoon kuulumattoman yhteisön väliseen otteluun tai sarjakilpailuun on haettava Liiton lupa. Liitto antaa tarkemmat määräykset 11 ja 12 :ssä mainittujen lupien edellytyksistä ja lupamenettelystä sekä mahdollisista vapautuksista lupien hakemiseen vuosittain sarjamääräyksissä. KANSAINVÄLISET KILPAILUT 13 Osallistumisesta maajoukkueiden välisiin kilpailuihin sekä maaotteluiden järjestämisestä päättää Liitto. 14 Liiton tai Liigan jäsenseuran ja ulkomaisen, FIVB:n alaisen yhteisön väliseen otteluun, tai kilpailuun, johon osallistuu vähintään yksi FIVB:n alainen yhteisö, on haettava Liiton ja tarvittaessa Liiton avustuksella kansainvälisen ottelun tai kilpailun järjestävän yhteisön lupa. Otteluun tai kilpailuun osallistuvan Liiton jäsenseuran on jätettävä hakemuksensa vähintään 21 vuorokautta ennen ottelua Liittoon. 15 Liiton jäsenseuran tai Liigan ja FIVB:n alaisuuteen kuulumattoman yhteisön väliseen otteluun tai kilpailuun, johon osallistuu vähintään yksi FIVB:n alaisuuteen kuulumaton yhteisö, on ja tarvittaessa Liiton avustuksella kansainvälisen ottelun tai kilpailun järjestävän yhteisön lupa. PELAAJIEN EDUSTUSOIKEUS VIRALLISISSA KILPAILUISSA EDUSTUSOIKEUS JA KANSALAISUUS 2
3 16 Liiton järjestämissä kilpailuissa Liiton jäsenseuraa voi edustaa Suomen kansalainen sekä ulkomaalainen pelaaja saatuaan siihen Liitolta luvan. SM-liigan ulkomaalaispelaajien määrästä päättää Liiga ja sitä koskevat määräykset ovat Liigan sarjamääräyksissä. Luvan myöntämisessä sovelletaan :n määräyksiä sekä FIVB:n kulloinkin voimassa olevia pelaajasiirtomääräyksiä. Kansainvälisissä kilpailuissa Liiton jäsenseuraa voi edustaa kansainvälisten kilpailukohtaisten määräysten mukainen määrä muita pelaajia kuin Suomen tai EU:n jäsenvaltion kansalaisia. Jäsenseuran on ilmoitettava mestaruuskilpailuihin osallistuvat pelaajansa luetteloitavaksi sarjamääräyksissä määrätyllä tavalla. LENTOPALLOLIITON EDUSTAMINEN 17 Suomen Lentopalloliittoa voi edustaa kansainvälisissä otteluissa vain Suomen kansalainen. Maajoukkueeseen tai maajoukkuevalmennukseen valittu pelaaja ei saa kieltäytyä maajoukkuetehtävistä ilman painavaa perustetta. Tällaisena perusteena ei pidetä pelaajan osallistumista kilpailu- tai harjoitustapahtumaan jossakin muussa suomalaisessa joukkueessa. SEURAN EDUSTAMINEN JA EDUSTUSVAPAUDEN MYÖNTÄMINEN 18 Pelaajalla on oikeus edustaa vain yhtä seuraa. Poikkeuksena kuitenkin kaksoisedustustapaukset ja farmijoukkuesopimuksen piiriin kuuluvat pelaajat. Pelaajan oikeudesta siirtyä oman seuransa joukkueesta toiseen määrätään sarjamääräyksissä. Liiton jäsenseuraa tai muuta jäsenyhteisöä edustanut pelaaja saa edustaa uutta seuraa esitettyään entisen seuransa kirjallisen todistuksen siitä, että on saanut edustusvapauden ja sillä osoittanut täyttäneensä kaikki jäsen- ja pelaajavelvoitteensa ja uuden seuran saatua luvan siirtoon Liitolta. Edellä tarkoitettuna todistuksena edustusvapauden myöntämisestä pidetään myös Liitolle tehtyä ilmoitusta osittain tai kokonaan tapahtuvasta kilpailutoiminnan lopettamisesta siinä erikseen mainittujen pelaajien osalta. Seuran on annettava edellä 1 momentissa tarkoitettu todistus viikon kuluessa siitä, kun sitä koskeva todistettava pyyntö on esitetty. Ellei seura katso voivansa myöntää edustusvapautta, on todistuksessa mainittava kaikki syyt siihen. Todistus on kaikissa tapauksissa annettava viikon kuluessa pyynnön esittämisestä uhalla, että seura menettää oikeutensa pelaajan edustusvapauden rajoittamiseen. Siirtohakemukseen, joka lähetetään Liitolle ja joka on myös pelaajan itsensä allekirjoitettava, tulee liittää todistus edustusvapauden saamisesta entiseltä seuralta sekä kirjaamismaksu. Tarkemmat ohjeet annetaan vuosittain sarjamääräyksissä. EDUSTUSOIKEUDEN VAHVISTAMINEN KANSALLISIIN KILPAILUIHIN 19 Liiton sarjoissa pelaaviin joukkueisiin voidaan edustusoikeus vahvistaa 15.5 mennessä sekä kilpailusääntöjen 23 :ssä mainittujen määräysten mukaisesti. Sarjakauden kuluessa voidaan edustusoikeus samalle sarjakaudelle myöntää vain pelaajan lähtö- ja tuloseuran suostumuksella. Menettelystä myös tässä tapauksessa määrätään näiden kilpailusääntöjen 23 :ssä. Sarjakauden kuluessa, kuitenkin viimeistään tapahtuvissa edustusoikeuden siirtotapauksissa tulee olla perusteena lisäksi: 1. pelaaja ei ole edustanut mitään seuraa kuluvalla sarjakaudella, tai 2. pelaaja siirtyy hänestä riippumattomista syistä pitkähköksi aikaa toiselle paikkakunnalle ja hänen mahdollisuutensa edustaa seuraansa tämän johdosta vaikeutuvat oleellisesti, tai 3. on olemassa jokin muu edellä mainittuihin syihin rinnastettava erittäin painava syy, jonka vuoksi pelaajan mahdollisuus edustaa lähtöseuraansa vaikeutuu. Pelaajalle, joka hakee oikeutta edustaa samassa lohkossa pelaavaa joukkuetta kuin hänen entinen joukkueensa, ei kuitenkaan voida vahvistaa edustusoikeutta edellä 2 momentissa tarkoitetuissa tapauksissa, paitsi jos hänen osallistumisensa mestaruuskilpailuihin estyisi kokonaan. Mikäli pelaaja on kuluvalla sarjakaudella edustanut seuraa, voidaan edustusoikeus samalle sarjakaudelle myöntää vain pelaajan jo kaudella edustamalle tai sitä ylemmälle sarjatasolle sekä edellyttäen lähtö- ja tuloseuran suostumusta. 3 3
4 PELAAJAN VAPAA SIIRTO-OIKEUS JA EDUSTUSOIKEUDEN TOTEAMINEN 4 20 Suomessa pelaava pelaaja, jolla ei ole voimassa olevaa pelaajasopimusta lähtöseuransa kanssa, on vapaa siirtymään seurasta toiseen. Tällä määräyksellä ei kuitenkaan voida rajoittaa kolmannesta maasta olevan lähtöseuran oikeutta asettaa pelaajalle siirtokorvausehtoja kansainvälisessä seurasiirtoprosessissa, jos tällä osapuolella on vallitsevan kansainvälisen käytännön mukaan tähän oikeus. Pelaajalle, joka ei kahteen täyteen pelikauteen ole edustanut seuraa mestaruuskilpailuissa, voidaan edustusoikeus todeta milloin tahansa kauden aikana noudattaen soveltuvin osin kilpailusääntöjen 23 :n määräyksiä. Nuorella pelaajalla on vapaa siirto-oikeus niissä nuorten sarjamääräyksissä mainituissa ikäluokissa, joissa edustusoikeus määräytyy seuraan, jota pelaaja ensimmäisen kerran kaudella edustaa. Kaikissa seurasiirroissa on noudatettava Liiton ja FIVB:n antamia menettelytapamääräyksiä ja ohjeita. Nuoren pelaajan (pelaaja, joka pelaajasiirron kalenterivuotena ei ole täyttänyt 20 vuotta) lähtöseuransa kanssa tekemä pelaajasopimus, joka on tehty yli kahden sarjakauden mittaiseksi, on pelaajan siirto-oikeutta lähtöseuraltaan vaatiessa mainitun määräajan ylittävältä osin pätemätön. PELAAJALAINA 21a Seurat voivat sopia pelaajan siirtymisestä määräajaksi, kuitenkin korkeintaan yhdeksi kaudeksi kerrallaan, edustamaan tuloseuraa lainapelaajana aikuisten sarjoissa. Sarjakauden kuluessa tapahtuvissa, kuitenkin viimeistään 31.12, tehtävissä lainoissa edustusoikeus voidaan vahvistaa vain pelaajan jo edustamalle tai tätä ylemmälle sarjatasolle. Näiden sääntöjen 19 :n säännöksiä ei sovelleta pelaajalainoihin perustuviin edustusoikeuden siirtoihin. Pelaajalainaa haetaan pelaajalainahakemuksella. Hakemukseen on liitettävä selvitys lainaan johtaneesta tilanteesta. Pelaajalainaa haettaessa noudatetaan soveltuvin osin, mitä edustusoikeuden siirrosta on kilpailusääntöjen 23 :ssä määrätty. Pelaajalainan päättyessä palautuvat pelaajaan liittyvät seuran oikeudet pelaajan pysyvän edustusoikeuden mukaiseen seuraan. FARMIJOUKKUE- JA KEHITYSPELAAJAN KAKSOISEDUSTUSSOPIMUS 21b Kahden seniorisarjoissa pelaavan joukkueen välillä voidaan tehdä ns. farmijoukkuesopimus. Kussakin seurassa voi olla vain yksi emojoukkue (SM-liigan, 1- tai 2-sarjan joukkue) tai farmijoukkue (emojoukkuetta alemmalla sarjatasolla), poikkeuksena kuitenkin saman seuran sisällä tehty farmijoukkuesopimus, jossa joukkueet toimivat toistensa emo- ja farmijoukkueena. Farmijoukkuesopimus voidaan tehdä seuraavien sarjatasoa edustavien joukkueiden välillä: Emojoukkueen sarjataso SM-liiga 1-sarja 2-sarja Farmijoukkueen sarjataso(t) 1-sarja, 2-sarja 2-sarja 3-sarja Farmijoukkuesopimuksen mukainen siirtymisoikeus päättyy jos molemmat joukkueet päätyvät samalle sarjatasolle (karsinta- tai jatkosarjaan, josta tavoitteena on nousta samaan sarjaan tai säilyä samassa sarjassa, ja jossa joukkueet voivat joutua pelaamaan samoja muita joukkueita vastaan). Farmijoukkuepelaajan edustusoikeus määräytyy loppukilpailukaudeksi siihen joukkueeseen, jossa hän pelaa ensimmäisen sarjapelin ko. sarjamuodon alkamisen jälkeen. Farmijoukkuesopimuksen piiriin kuuluvat pelaajat, joiden edustusoikeus on farmijoukkueella, eivät voi osallistua emojoukkueidensa kansainvälisiin, kilpailusääntöjen 14 ja 15 :ssä tarkoittamiin peleihin. Farmijoukkueesta pelaajalla on sarjakauden aikana oikeus siirtyä pelaamaan emojoukkueeseen välittömästi joukkueiden niin sopiessa. Pelaaja voi palata farmijoukkueeseen takaisin viidentenä kalenterivuorokautena 4
5 viimeisestä emojoukkueessa pelatusta sarjaottelusta. Farmijoukkuesopimuksessa ei tarvitse nimetä farmijoukkueen pelaajia, joilla kauden aikana on siirtymisoikeus. Pelaaja, joka siirtyy rekisteröidyn farmijoukkuesopimuksen perusteella, tulee kuitenkin olla pysyvä edustusoikeus emo- tai farmijoukkueessa, eli farmijoukkuesiirtoja eivät seurat voi tehdä pelaajalainan tai kaksoisedustuksen perusteella jompaankumpaan joukkueeseen siirtyneillä pelaajilla. 5 Farmijoukkuesopimussäännön vastaista on myös siirtää pelaajia, jotka pääosan kaudesta pelaavat (ovat kentällä) emojoukkueessa, farmijoukkueeseen alemman sarjatason peleihin vahvistukseksi. Tämän vuoksi pelaajalla, joka on runkosarjan tai sarjamääräyksissä tarkemmin määritellyn sarjavaiheen päätökseen saakka pelannut (ollut kentällä) enemmän kuin puolissa emojoukkueen sarjapeleissä ennen runkosarjan päätöstä, ei ole oikeutta tämän jälkeen osallistua farmijoukkueen peleihin. Sarjamääräyksissä määriteltynä vuonna (v kaudella ) tai sen jälkeen syntyneellä pelaajalla, joka ei ole aikaisempina kausina kuulunut emojoukkueen tai samalla tai ylemmällä sarjatasolla pelanneen eri joukkueen vakiokokoonpanoon ja pelaajan kehityksen kannalta olisi tärkeää saada kokemusta SM-liiga 1- tai 2-sarjatasolta (jäljempänä kehityspelaaja ), on oikeus sopia SM-liiga-, 1- tai 2-sarjassa pelaavan seuran kanssa kaksoisedustuksesta. Kaksoisedustussopimuksen tehneellä kehityspelaajalla on oikeus siirtyä kilpailuun osallistuvien seniorijoukkueiden välillä ilman karensseja tai määräaikoja. Kehityspelaajan pelaamiseen liittyvissä etuoikeuskysymyksissä noudatetaan kilpailusääntöjen 25 :n määräyksiä. Kehityspelaajan kanssa tehtävä sopimus voidaan tehdä erikseen samojen seurojen välillä, joilla on jo muutoinkin farmijoukkuesopimus jos halutaan välttää farmijoukkuesopimuksessa määrätty pakollinen viiden päivän karenssi siirryttäessä edustamaan farmijoukkuetta emojoukkueessa pelatun pelin jälkeen Emo- ja farmijoukkueen välinen farmijoukkuesopimus on tehtävä mennessä Liiton vahvistaman kaavan mukaisesti. Sopimukset rekisteröidään vuosittain Liiton sääntövaliokunnassa. Sopimuksien rekisteröiminen edellyttää vuosittain Liittohallituksen vahvistaman rekisteröimismaksun suorittamista. Kehityspelaajan kanssa solmittava kaksoisedustussopimus on tehtävissä kilpailusääntöjen 23 :n mukaisesti. Farmijoukkuesopimuksen tai nuoren pelaajan kaksoisedustuksen mukaisista pelaajasiirroista ei tarvitse erikseen tehdä ilmoitusta Liittoon. Tarkemmat määräykset annetaan sarjamääräyksissä. Jos pelaajan siirtyminen emo- ja farmijoukkueen välillä tai kaksoisedustussopimuksen tehneen kehityspelaajan ei ole tapahtunut näiden määräysten mukaan, on pelaaja edustuskelvoton, ja asiassa noudatetaan kilpailusääntöjen 29 :n määräyksiä. Jos emojoukkueen ja farmijoukkueen tai kehityspelaajan SM-liiga-, 1- tai 2-sarjaseuran ja tämän pysyvän edustusoikeusseuran välillä syntyy kilpailukauden aikana erimielisyyksiä pelaajan(-ien) pelaamisesta noudatetaan sen seuran kantaa, jossa pelaajalla olisi ilman farmijoukkue- tai kehityspelaajan kaksoisedustussopimusta edustusoikeus ko. kilpailukaudella. Farmijoukkuesopimuksen tai kehityspelaajan kaksoisedustussopimuksen päättyessä palautuvat pelaajaan liittyvät seuran oikeudet pelaajan pysyvän edustusoikeuden mukaiseen seuraan. Kehityspelaaja- ja farmijoukkuesopimusedellytysten täyttymistä arvioidaan kauden kuluessa. KANSAINVÄLISEN EDUSTUSOIKEUDEN VAHVISTAMINEN 22a Ulkomaille lähtevälle pelaajalle Seuran on annettava pelaajalle erillinen kirjallinen vahvistus siitä, että pelaajalla ei ole lähtöseuraansa nähden mitään pelaajasopimuksesta tai muutoin pelaamiseen liittyviä velvoitteita. Seurasiirto on haettava kansainvälistä seurasiirtolomaketta käyttäen. Siirtolomake on toimitettava täydellisenä Liittoon kilpailusääntöjen 23 :ssä mainittujen määräysten mukaisesti. Luvatta siirtyvä pelaaja joutuu FIVB:n siirtomääräyksissä tarkoitettuun kansainväliseen karenssiin. Pelaajalla on oikeus edustaa lähtöseuraa kunnes Liitto on vahvistanut edustusoikeuden siirron. Liitto vahvistaa edustusoikeuden kansainvälisen seurasiirtohakemuksen mukaisesti määräajaksi. 22b 5
6 Ulkomailta palaavalle pelaajalle 6 Pelaajan palatessa takaisin Suomeen toisesta valtiosta ja siellä olevasta urheiluseurasta, on hän vapaa valitsemaan tuloseuran Suomessa korvauksetta ja ilman velvoitteita aikanaan Suomesta lähtiessään ollutta seuraansa kohtaan. Tällaisessa tapauksessa seuraedustuksen muutoshakemus käsitellään kilpailusääntöjen 23 :ssä mainittujen määräysten mukaisesti, ilman lähtö- (suomalainen lähtöseura) ja tuloseuran keskinäistä sopimusta pelaajan siirtymisestä. 22c Ulkomaalaiselle pelaajalle Ulkomaalaisena pelaajana pidetään muuta kuin Suomen kansalaista. Edustusoikeuden siirtotapauksissa EUjäsenvaltion kansalaisia, käsitellään siirtokorvauskysymyksissä ja edustusoikeuden vahvistamiseen ns. ulkomaalaiskiintiön nojalla liittyvissä kysymyksissä kuten Suomen kansalaisia. Samanlainen käsittely saattaa koskea myös pelaajia, joiden lähtöseuran valtion kanssa Suomen valtio solmii erityissopimuksen, tai jonka maan lentopalloliiton kanssa Suomen Lentopalloliitto solmii tähän erityistarkoitukseen vaikuttavan erityissopimuksen. Ulkomaalaiselle pelaajalle voidaan vahvistaa edustusoikeus suomalaiseen seuraan kilpailusääntöjen 23 :ssä mainittujen määräysten mukaisesti. Suomalaisen tuloseuran on toimitettava kansainvälinen seurasiirtohakemus Liittoon täydellisenä lähtömaan liiton ja seuran sekä tuloseuran merkinnöin varustettuna. Kansainvälisen Lentopalloliiton (FIVB) ohjeiden mukaisesti ulkomaalaisten pelaajien osalta voi seura nimetä ottelukohtaiseen pöytäkirjaan SM-liigassa ja 1-sarjassa korkeintaan 2 ulkomaalaispelaajaa. 2-sarjassa ja sitä alemmissa sarjoissa ei ole rajoituksia pelaavien ulkomaalaispelaajien määrän osalta. MENETTELY EDUSTUSOIKEUTTA HAETTAESSA 23 Liitto käsittelee edustusoikeushakemukset ja farmijoukkuesopimukset viimeistään kahden arkipäivän kuluttua niiden saapumisesta. Hyväksytyistä edustusoikeushakemuksista edustuskelpoisuuspäivineen tiedotetaan Liiton Internet sivuilla; Ennen sarjakauden alkua toimitettuna edustusoikeuden vahvistamishakemuksena pidetään täydellisesti täytettyä, vaadituilla lisäselvityksillä ja kirjaamismaksun suorittamista osoittavalla tositteella varustettua liiton lomaketta, joka on toimitettu liittoon mennessä. Liitto voi lykätä edustusoikeuden voimaanastumista, mikäli se muutoin tapahtuisi kesken jonkin kilpailun. Sarjakauden kuluessa lähtö- ja tuloseuran suostumuksella käsiteltävä edustusoikeushakemus tulee olla perillä viimeistään Jotta edustusoikeus voidaan vahvistaa, tulee hakemuksen liitteineen olla täydellinen näiden kilpailusääntöjen, sarjamääräysten ja liiton antamien ohjeiden mukaisesti. Hakemusta voidaan täydentää. Sääntöjen edellyttämät täydennykset ja tosite ylimääräisestä kirjaamismaksusta on toimitettava ennen hakemuksen 23 :n määräysten mukaista uudelleenkäsittelyyn ottoa. Edustusoikeuden siirtohakemus on tehtävä Liiton sarjamääräyksissä mainittuja lomakkeita käyttäen ja siihen on liitettävä Liiton määräämä kirjaamismaksu tai tosite sen suorittamisesta. Tarkemmat ohjeet annetaan sarjamääräyksissä. Kansainvälistä seurasiirtoa (22 ) on haettava kulloinkin voimassa olevaa FIVB:n lomaketta käyttäen. SM-liigaan tulevien pelaajien osalta on tosite kansainvälisen seurasiirtomaksun sekä liiton kv. seurasiirtoihin määräämän kirjaamismaksun suorittamisesta liitettävä mukaan. 1-sarjan ja sitä alempien sarjojen osalta riittää liiton kv.kirjaamismaksun suorittaminen. Hakemus voidaan toimittaa kirjeitse, telekopiolaitteella tai sähköisesti tarkemmin sarjamääräyksissä mainitulla tavalla. Lähettäjä vastaa aina itse mahdollisista oikeudenmenetyksistään, jotka aiheutuvat asiakirjojen toimitustavassa ilmenevistä häiriöistä. Liiton tekemistä edustusoikeusratkaisuista voi hakea muutosta Liiton sääntövaliokunnalta, joka ratkaisee valituksen johdosta kysymyksen näiden kilpailusääntöjen mukaisesti. 6
7 Liiton työvaliokunta voi vahvistaa edustusoikeuden edellä :ssä määrätystä poiketen, jos siihen on erityisen painavia syitä, esim. koko joukkueen tai usean pelaajan pelaaminen estyisi vähäisestä anteeksiannettavasta erehdyksestä. EDUSTUSOIKEUS UUSINTAOTTELUSSA 24 Jos jokin ottelu määrätään uusittavaksi, saavat uusintaan osallistua vain ne pelaajat, joilla ensimmäisen ottelun aikana oli oikeus edustaa kyseisiä seuroja. Uusintaotteluun saavat kuitenkin osallistua myös ne pelaajat, jotka olivat ensimmäisessä ottelussa kilpailukelvottomia, mutta toiseen otteluun mennessä ovat kärsineet rangaistuksensa. EDUSTUSOIKEUS JA KAKSOISEDUSTUKSET NUORTEN JA VETERAANIEN SARJOISSA 25 Nuorten ja veteraanien sarjoissa saavat pelata sellaiset pelaajat, jotka ovat edustuskelpoisia sinä vuonna, jonka mestaruudesta on kysymys. Nuorten sarjoihin osallistuvien pelaajien edustusoikeudesta määrätään nuorten mestaruuskilpailujen sarjamääräyksissä. Veteraanien sarjoihin osallistuvien pelaajien edustusoikeudesta määrätään veteraanien mestaruuskilpailujen sarjamääräyksissä. Nuorten kaksoisedustushakemukset käsitellään kilpailusääntöjen 23 :n määräysten mukaisesti. Edellytyksenä nuoren pelaajan siirtymiselle kaksoisedustuksella on, että nuoren pelaajan lähtöseuralla ei ole lainkaan asettaa nuoren pelaajan kehityksen kannalta sopivaa aikuisten sarjatason joukkuetta tai nuoren oman ikäluokan joukkuetta sarjoihin. Nuoren pelaajan kaksoisedustuksesta seurojen tulee sopia keskenään. Sopimuksesta tulee käydä ilmi miten seurojen välinen etuoikeus pelaajaan nähden on ratkaistu. Jos seurat eivät pääse sopimukseen, noudatetaan sen seuran kantaa, jota pelaaja pysyvän edustusoikeuden nojalla edustaa. Jos kaksoisedustusoikeutta on haettu ja se myönnetty edellä kerrottujen edellytysten ja periaatteiden vastaisesti seuran tai pelaajan antamien virheellisten tietojen perusteella, pelaaja on edustuskelvoton kaksoisedustusseurassaan. Hakemuksessa on esitettävä perusteellinen selvitys seurojen sopimuksesta sekä nuorten edun mukaisesta tilanteesta. Myös kaksoisedustushakemukseen on liitettävä kirjaamismaksu tai tosite sen suorittamisesta. Tarkemmat määräykset annetaan vuosittain sarjamääräyksissä. Veteraanien kaksoisedustukset käsitellään soveltuvin osin kilpailusääntöjen 23 :n pykälän mukaisesti sekä noudattaen veteraanien mestaruuskilpailujen sarjamääräyksiä. Kaksoisedustuksen päättyessä palautuvat pelaajaan liittyvät seuran oikeudet pelaajan pysyvän edustusoikeuden mukaiseen seuraan. VELVOITTEET, OIKEUDET VASTALAUSEET JA RANGAISTUKSET VALMENTAJAVELVOITE 26 Suomen Lentopalloliiton järjestämiin sarjamääräyksissä määrättyjen sarjatasojen otteluihin osallistuvilla seuroilla tulee olla nimettynä seurassaan sarjamääräyksissä esitetyn taulukon mukaisen tasovaatimuksen täyttävä kilpailutoimintaan osallistuva valmentaja. Valmentajavaatimus määräytyy SM-liiga 2-sarjoissa joukkuekohtaisesti ja miesten 3-sarjassa seurakohtaisen vaatimuksen mukaan. Valmentaja sitoutuu noudattamaan toiminnassaan urheilun eettisiä periaatteita, jotka määritellään näiden sääntöjen 34 :ssä. RANGAISTUKSET
8 Huomautukset pelaajan edustusoikeutta vastaan on tehtävä sarjan kuluessa mutta viimeistään kahden vuorokauden kuluttua sarjan eri vaiheiden, lohkon tai turnauksen viimeisestä ohjelman mukaisesta ottelusta. Jos joukkueessa on pelannut edustusoikeutta vailla oleva pelaaja, on se määrättävä hävinneeksi ne ottelut, joissa se on syyllistynyt sanottuun rikkomukseen sarjamääräysten tarkemmin määrittelemällä tuloksella. Jos joukkueessa on pelannut pelaaja, jolla ei ole voimassa olevaa pelaajalisenssiä, määrätään joukkue hävinneeksi ko. ottelun sarjamääräysten tarkemmin määrittelemällä tuloksella. Pelaaja, joka rikkoo 18 :n määräyksiä, voidaan rangaista enintään yhden sarjakauden kestävällä kilpailukiellolla. Seura, joka rikkoo 18 :n määräyksiä, voidaan määrätä edellä 2 momentissa sanotun lisäksi maksamaan Liitolle sakkoa. PELAAJASOPIMUS 28 Pelaaja sitoutuu noudattamaan toiminnassaan urheilun eettisiä periaatteita, jotka määritellään näiden sääntöjen 34 :ssä. SM-liigassa ja 1-sarjassa pelaavaa joukkuetta edustavan pelaajan ja seuran välillä on solmittava pelaajasopimus talousliitteineen. Seuran on toimitettava Liittoon yksi kappale jokaista pelaajasopimusta ilman talousliitettä. Liittohallitus vahvistaa pelaajasopimuksen ja sen talousliitteen kaavan sekä antaa tarvittaessa tarkempia määräyksiä tämän määräyksen noudattamisesta. Liitto suosittelee pelaajasopimusten solmimista mahdollisuuksien mukaan muissakin sarjoissa. Pelaajan osallistuminen pysyvän edustusoikeuden seuransa harjoituksiin säännöllisesti harjoituskaudella voidaan tulkita pelaajasopimuksen luonteiseksi sitoumukseksi pelaajan hakiessa pelaajasiirtoa ennen sarjakauden alkua. Pelaaja voi vapautua tästä tulkinnasta ilmoittamalla mahdollisista siirtoaikeistaan kirjallisesti seuralleen viimeistään harjoituskauden alettua. 8 VAKUUTTAMISVELVOLLISUUS 29 Jos urheilijan ja urheiluseuran välillä on sovittu, että urheilija saa urheilemisesta kalenterivuodessa tai pelikaudessa veronalaista palkkiota vähintään urheilijoiden eläketurvan ja tapaturmaturvan järjestämisestä annetussa asetuksessa säädetyn ja Suomen Lentopalloliiton sarjamääräyksissä vuosittain ilmoitetun määrän, seuran on järjestettävä hänelle vakuutuksella eläke- ja tapaturmaturva edellä mainitun asetuksen mukaisesti. Urheilijan tulee suostua siihen, että seura antaa tiedot vakuutuksista Liitolle. Mikäli seura ei ole järjestänyt urheilijalle edellä mainittua vakuutusta, seurajohdon vastuuhenkilöt asetetaan Liiton sääntöjen mukaiseen toimitsijakieltoon, ja kilpailusta johon urheilija on osallistunut päätetään Liiton kilpailusääntöjen mukaan eikä seura voi käyttää urheilijaa kansallisissa tai kansainvälisissä edustustehtävissä. EROTUOMARIT 30a Erotuomarit jaetaan kansainvälisiin erotuomareihin, kansainvälisiin erotuomariehdokkaisiin ja kansallisiin erotuomareihin. 30b FIVB nimeää Liiton esityksestä kansainväliset erotuomarit ja erotuomariehdokkaat suoritettujen oppinäytteiden perusteella. Liitto luokittelee kansalliset erotuomarit määräämiensä perusteiden mukaan. 30c Virallisissa otteluissa on oltava Liiton hyväksymät erotuomarit. Erotuomari ei saa kuulua, mikäli mahdollista, jäsenenä otteluun osallistuvaan seuraan. 8
9 9 Erotuomari sitoutuu noudattamaan toiminnassaan urheilun eettisiä periaatteita, jotka määritellään näiden sääntöjen 34 :ssä. 30d Maaotteluun ja muihin kansainvälisiin otteluihin voidaan määrätä päätuomariksi vain kansainvälinen erotuomari, kansainvälinen erotuomariehdokas tai I luokan erotuomari. Erotuomareiden määräämisestä kansallisiin otteluihin säädetään erotuomaritoiminnan ohjesäännössä. 30e Erotuomari saa Liiton järjestämistä otteluista Liiton vahvistaman korvauksen. Erotuomarilla, jolla on voimassa oleva erotuomarikortti, on oikeus maksuttomaan sisäänpääsyyn sarjaotteluihin. Yksityiskohtaiset määräykset tästä oikeudesta annetaan sarjamääräyksissä. VASTALAUSEET 31a Erimielisyyksistä tai puutteellisuuksista ottelun kulkuun tai järjestelyihin nähden voidaan tehdä vastalause. Se on lähetettävä Liitolle kirjallisena kolmen vuorokauden kuluessa ottelusta ja oheen on liitettävä Liiton sarjamääräyksissä vahvistama vastalausemaksu. Maksu palautetaan, jos vastalause hyväksytään. Huomautukset ottelujärjestelyistä on tehtävä välittömästi puutteellisuuden tultua esiin. 31b Vastalauseesta on tehtävä merkintä pöytäkirjaan heti ottelun päätyttyä ja siihen on pyydettävä päätuomarin allekirjoitus. Tuomarin näkemysratkaisut eivät kelpaa vastalauseen perustaksi. Tarkemmat määräykset annetaan vuosittain sarjamääräyksissä. 31c Liiton on otettava vastalause käsiteltäväksi kuuden vuorokauden kuluessa sen saapumisesta. RANGAISTUKSET 32a Liitto voi rangaista sakolla tai enintään jäsenkelvottomuudella jäsenseuraa, joka ei ole noudattanut sääntöjä tai liiton antamia määräyksiä. Jäsenkelvottomuudesta päättää liittohallitus. Vastaavasti Liitto voi rangaista joukkuetta, pelaajaa, valmentajaa, johtajaa tai erotuomaria sakolla tai enintään kilpailukelvottomuudella. Joukkueella on matkustaessaan oltava vastuunalainen matkanjohtaja, joka on velvollinen kilpailumatkan aikana mahdollisesti tapahtuneesta rikkomuksesta ilmoittamaan heti seuralleen. Seuran on puolestaan viipymättä lähetettävä matkanjohtajan ilmoitus Liitolle mahdollisia toimenpiteitä varten. Ellei matkanjohtaja tee rikkomuksesta ilmoitusta, voidaan häntä rangaista. 32b Kilpailutoimintaan osallistuva seura tai joukkue sitoutuu hoitamaan taloushallintonsa säädösten ja annettujen ohjeiden mukaisesti. Seuraa tai joukkuetta, joka suunnitelmallisesti jättää hoitamatta toiminnan ja urheilijoiden verotukseen liittyvät velvoitteensa rangaistaan Liiton sääntöjen mukaisesti pääsääntöisesti sulkemalla kilpailutoiminnasta vähintään yhdeksi kilpailukaudeksi. Seurajohdon vastuuhenkilöt asetetaan Liiton sääntöjen määräämään toimitsijakieltoon pääsääntöisesti vähintään yhdeksi kilpailukaudeksi. Seuran konkurssin seuraamuksista sarjapaikan suhteen Liitto päättää sääntöjensä mukaan. Konkurssipesän voidaan sallia hoitaa kilpailutoiminta kauden loppuun, jolloin pelaajilla ei ole vapaata siirtooikeutta. Uusi seura voi Liiton päätöksellä jatkaa entisen seuran paikalla, vain ehdolla että se hoitaa entisen seuran ja sen taustayhteisön urheilutoimintaan liittyvät taloudelliset vastuut. Taustayhteisön konkurssi ei vaikuta seuran kilpailuoikeuteen, jos urheilutoimintaan liittyvät taloudelliset velvoitteet hoidetaan. 9
10 32c Kilpailuihin osallistumisen edellytyksenä on, että urheilijat, valmentajat ja toimitsijat tutustuvat heitä koskeviin dopingsäännöstöihin ja noudattavat Suomen Antidopingtoimikunnan ja FIVB:n dopingsääntöjä. 10 Dopingiin syyllistynyttä tai testeistä kieltäytynyttä pelaajaa, dopingiin syyllistynyttä valmentajaa, joukkueen johtajaa, lääkäriä tai muuta toimitsijaa sekä liiton jäsenseuran henkilöjäsentä, joka on syyllistynyt dopingaineen välitykseen, kauppaan, salakuljetukseen tai muuhun dopingia edistävään toimintaan, rangaistaan liittoa kulloinkin sitovien, kansallisen dopingtoimikunnan vahvistamien määräysten mukaisesti: 1. Määräaikainen kilpailukielto, pääasiassa kaksi vuotta ensimmäisestä dopingrikkomuksesta, 2. Elinikäinen kilpailukielto toistuvasta dopingista tai 3. Suomen Antidopingtoimikunnan lausunnon perusteella varoitus, jollei FIVB ole päättänyt ankarammista rangaistuksista. Liitto voi ottaen huomioon kaikki asiassa esiin tulleet seikat määrätä joukkueen hävinneeksi sarjamääräysten tarkemmin määrittelemällä tuloksella, sen ottelun, jonka yhteydessä pelaajasta on saatu positiivinen testitulos tai jonka yhteydessä hän on kieltäytynyt testeistä. 32d Seurojen, joukkueiden, pelaajien ja toimitsijoiden tulee pyrkiä kilpailutilanteessa parhaaseen mahdolliseen suoritukseen. Seura tai joukkue jonka kilpailutapahtuman tuloksesta on sovittu etukäteen menettää kilpailuoikeutensa Liiton säännöissä määrättäväksi ajaksi, pääsääntöisesti vähintään kahdeksi kaudeksi. Urheilija tai toimitsija, joka osallistuu tulosten sopimiseen asetetaan Liiton sääntöjen määräämään kilpailu- ja toimitsijakieltoon pääsääntöisesti vähintään kahdeksi kaudeksi. Urheilija tai urheilujoukkueeseen kuuluva henkilö kuten valmentaja tai seurajohtaja ei saa itse tai edustajan kautta lyödä vetoa omasta kilpailutapahtumasta. Rikkomuksesta seuraa pääsääntöisesti vähintään yhden kilpailukauden kilpailu- ja toimitsijakielto. Urheilija tai urheilujoukkueeseen kuuluva henkilö kuten valmentaja tai seurajohtaja ei saa itse tai edustajan kautta ottaa ennen kauden päättymistä yhteyttä toiseen seuraan tai toisen seuran pelaajaan värväystoimenpiteiden muodossa. Asianosaisen tekemän selvityspyynnön väitetystä värväystoimenpiteestä käsittelee Liiton asianomainen elin pyytämiensä selvitysten perusteella. Todetusta rikkomuksesta seuraa pääsääntöisesti vähintään yhden kilpailukauden kilpailu- ja toimitsijakielto sekä sakkorangaistus. Ammattimaiseksi katsottavassa lentopallotoiminnassa värväystä ei ole työvoiman vapaan liikkuvuuden ja sopimusvapauden turvaava toiminta. Kilpailukauden aikana ammattimaisesti toimivan seuran ja pelaajan edustaja tai nämä itse voivat välttyä värväystulkinnalta ilmoittamalla sopimusosapuolille neuvotteluista. Asianosaisen tekemän selvityspyynnön värväystoimenpiteestä käsittelee Liiton työvaliokunta. 32e Mikäli seura luovutuksellaan aiheuttaa järjestäjille tai muille kilpailuissa mukana oleville seuroille välitöntä taloudellista vahinkoa, Liitto voi määrätä luovuttaneen seuran korvaamaan aiheuttamansa vahingon. Erotuomarin, joka ei ole saapunut hänelle määrättyyn otteluun ja joka siten on aiheuttanut taloudellista vahinkoa, Liitto voi määrätä korvaamaan vahingon. TELEVISIOINTI 33 Ottelun televisiointiin on saatava Liiton lupa. MUUTOKSENHAKU 34 Liiton valiokunnan päätökseen, jolla on määrätty pelaajalle, valmentajalle, johtajalle tai seuralle rangaistus tai jolla seura tahi erotuomari on määrätty suorittamaan vahingonkorvausta, voivat ne, joita päätös välittömästi koskee, hakea muutosta Liiton työvaliokunnalta neljäntoista (14) päivän kuluessa päätöksen tiedoksi saattamisesta. Valiokunnan on liitettävä päätöksiinsä muutoksenhakuosoitus. Muutosta haettaessa on suoritettava Liiton määräämä maksu. Mahdollisesta muutoksenhausta huolimatta rangaistusseuraamus pannaan välittömästi täytäntöön. Liitto toimittaa muutoksenhakukirjelmän jäljennöksen vastapuolelle, jonka tulee lähettää vastineensa Liitolle seitsemän (7) päivän kuluessa. Vastalauseista ja pelaajasiirtoa koskevista päätöksistä ei ole muutoksenhakuoikeutta. 10
11 11 SÄÄNTÖJEN VOIMASSAOLO 35 Näiden sääntöjen vahvistamisesta ja niihin tehtävistä muutoksista päättää Liittovaltuusto. Liittohallitus on oikeutettu antamaan sääntöjen soveltamiseen tarvittavat määräykset. 11